Կասեցվել են «Գեղարոտ» եւ «Արագած-1» ՓՀԷԿ-երի շահագործման նպատակով տրամադրված ջրօգտագործման թույլտվությունները - ankakh.com
Հրամանների համաձայն՝ նախարարությունն ուսումնասիրել է «Էլ-Կաս» ՍՊԸ-ին 2017 թ. հիդրոէլեկտրակայան շահագործելու նպատակով տրամադրված N 000029 եւ «Վակուֆլո» ՍՊԸ-ին 2012 թ. հոկտեմբերի 12-ին տրված N 000166 ջրօգտագործման թույլտվության պայմանները եւ պարզել, որ ընկերություններն իրենց պատկանող ՓՀԷԿ-երը շահագործում են ջրօգտագործման թույլտվության պայմանների խախտմամբ: «Պարզվել է, որ ՓՀԷԿ-ի ջրահեռացումից հետո տեղի է ունենում ջրային ռեսուրսի որակական փոփոխություն: Մինչդեռ ՋԹ-ում նշված է եղել, որ ջրահեռացումից հետո ջրային ռեսուրսի որակական փոփոխություն տեղի չի ունենում»,- նշված է նախարարի երկու հրամանների մեջ:
Մինչ ՋԹ-ների կասեցումը՝ հուլիսի 17-ին, Շրջակա միջավայրի նախարարության կողմից երկու ընկերությունները ծանուցվել են 15 աշխատանքային օրվա ընթացքում ՓՀԷԿ-երի գործունեությունը ջրօգտագործման թույլտվության պայմաններին համապատասխանեցնելու վերաբերյալ: Սակայն ընկերությունների կողմից նշված պահանջը չի իրականացվել:
Հիշեցնենք, որ Արագածոտնի մարզի Արագած գյուղի բնակիչները բազմիցս բողոքել են «Գեղարոտ» եւ «Արագած-1» ՓՀԷԿ-երի շահագործումից: 2019թ-ի մարտից նրանք բողոքի ակցիաներ են իրականացրել՝ պահանջելով ընդհանրապես դադարեցնել փոքր ՀԷԿ-երի շահագործումը, քանի որ վերջիններիս աշխատանքի արդյունքում փոխվել է ջրի որակը, եւ այդ ջրով ոռոգված բերքը փչանում է:
Շրջակա միջավայրի նախարարության «Շրջակա միջավայրի մոնիտորինգի եւ տեղեկատվության կենտրոն» ՊՈԱԿ-ի աշխատակիցներն իրականացրել են են Գեղարոտ գետի ջրի մոնիտորինգ: Խնդրի առնչությամբ նախարարությունում ստեղծվել էր աշխատանքային խումբ, որը, ջրի մոնիտորինգի արդյունքներին ծանոթանալով, պետք է ներկայացներ խնդրի կարգավորման իր որոշումը:
Տեգեր: Էրիկ Գրիգորյան, ՀՀ Շրջակա միջավայրի նախարարություն
Ենթադրում եմ՝ քրեական պատասխանատվություն կլինի. Էրիկ Գրիգորյանը Ողջի գետի աղտոտվածության մասին
Ենթադրում եմ՝ քրեական պատասխանատվություն կլինի. Էրիկ Գրիգորյանը Ողջի գետի աղտոտվածության ...
Այսօր՝ հոկտեմբերի 29-ին, Ազգային ժողովում 2020 թվականի բյուջեի քննարկմանը մասնակցող Շրջակա միջավայրի նախարար Էրիկ Գրիգորյանը լրագրողների հետ զրույցի ընթացքում ասաց, որ
ՀՀ շրջակա միջավայրի նախարարության նախատեսվող կառուցվածքային փոփոխություններից հետո կառույցում էական կրճատումներ կլինեն:Այս մասին Ազգային ժողովում լրագրողների հետ զրույցում ասաց նախարար Էրիկ Գրիգորյանը:
Մեկնարկել է ջերմուկցիներն ընդդեմ Շրջակա միջավայրի նախարարի գործով նիստը
ՀՀ վարչական դատարանում, դատավոր Արծրուն Միրզոյանի նախագահությամբ մեկնարկեց ջերմուկցիներն ընդդեմ Շրջակա միջավայրի նախարար Էրիկ Գրիգորյանի գործով նախական դատական նիստը։